আসিয়া (চলচ্চিত্র)
আসিয়া ফতেহ লোহানী প্রযোজিত ও পরিচালিত ১৯৬০ সালের বাংলাদেশী নাট্য চলচ্চিত্র। নাজির আহমদের কাহিনী ও সংলাপে ছবিটির চিত্রনাট্য লিখেছেন ফতেহ লোহানী। ছবিটি পূর্বাণী চিত্রের ব্যানারে প্রযোজিত ও পাকিস্তান ফিল্ম ইনস্টিটিউটের ব্যানারে পরিবেশিত হয়। এতে নাম ভূমিকায় অভিনয় করেছেন সুমিতা দেবী এবং অন্যান্য ভূমিকায় অভিনয় করেছেন শহীদ, কাজী খালেক, ভবেশ মুখোপাধ্যায় ও মাধুরী চট্টোপাধ্যায়। চলচ্চিত্রটি ১৯৬০ সালের ৪ এপ্রিল তৎকালীন পূর্ব পাকিস্তানে মুক্তি পায়। ছবিটি শ্রেষ্ঠ বাংলা চলচ্চিত্র হিসেবে তৎকালীন পাকিস্তান সরকার প্রদত্ত প্রেসিডেন্ট পুরস্কার লাভ করে।